CELEX: 62020TB0520
Language: lv
Date: 2020-12-16 00:00:00
Title: Lieta T-520/20: Vispārējās tiesas 2020. gada 16. decembra rīkojums – Bonicelli/Entreprise commune Fusion for Energy (Civildienests – Ierēdņi – 2019. gada paaugstināšana amatā – Lēmums par nepaaugstināšanu amatā – Apstrīdētā tiesību akta aizstāšana tiesvedības laikā – Strīda priekšmeta zudums – Tiesvedības izbeigšana pirms sprieduma taisīšanas)

15.2.2021   
            
            
               LV
            
            
               Eiropas Savienības Oficiālais Vēstnesis
            
            
               C 53/43
            
         
      Vispārējās tiesas 2020. gada 16. decembra rīkojums – Bonicelli/Entreprise commune Fusion for Energy
      
      (Lieta T-520/20) (1)
      
      (Civildienests - Ierēdņi - 2019. gada paaugstināšana amatā - Lēmums par nepaaugstināšanu amatā - Apstrīdētā tiesību akta aizstāšana tiesvedības laikā - Strīda priekšmeta zudums - Tiesvedības izbeigšana pirms sprieduma taisīšanas)
      (2021/C 53/57)
      Tiesvedības valoda – franču
      
         Lietas dalībnieki
      
      
         Prasītājs: Tullio Bonicelli (Badalona, Spānija) (pārstāvis: N. Lhoëst, advokāts)
      
         Atbildētājs: ITER un kodolsintēzes enerģētikas attīstības vajadzībām izveidotais Eiropas kopuzņēmums (pārstāvis: G. T. Poszler)
      
         Priekšmets
      
      Prasība, kas pamatota ar LESD 270. pantu un ar kuru tiek lūgts, pirmkārt, atcelt ITER un kodolsintēzes enerģētikas attīstības vajadzībām izveidotā Eiropas kopuzņēmuma 2019. gada 24. oktobra lēmumu neiekļaut prasītāja uzvārdu galīgajā to ierēdņu sarakstā, kas ir paaugstināti amatā 2019. gadā, un, otrkārt, tā 2020. gada 8. maija lēmumu, ar kuru ir noraidīta prasītāja iesniegtā sūdzība par minēto lēmumu.
      
         Rezolutīvā daļa
      
      
                  1)
               
               
                  Izbeigt tiesvedību lietā par šo prasību.
               
            
                  2)
               
               
                  ITER un kodolsintēzes enerģētikas attīstības vajadzībām izveidotais Eiropas kopuzņēmums sedz savus tiesāšanās izdevumus, kā arī atlīdzina Tullio Bonicelli tiesāšanās izdevumus.
               
            
         (1)  OV C 329, 5.10.2020.